הוועדה המשותפת לוועדת הכנסת ולוועדת החוקה, חוק ומשפט לדיון בהצעת חוק יסוד: ישראל - מדינת הלאום של העם היהודי, כנסת 20, פרוטוקול מספר 23, 2018-07-18 08:00

אמיר אוחנה: אני מתכבד לפתוח את ישיבת הוועדה המשותפת לוועדת הכנסת ולוועדת החוקה, חוק ומשפט לעניין חוק הלאום.

אמיר אוחנה: אנחנו מחדשים את הדיון.

יוסף ג'בארין: עם השרה או בלי השרה?

אמיר אוחנה: אני אסביר מיד.

אמיר אוחנה: לאחר מכן היועץ המשפטי - - אין זכויות דיבור.

יוסף ג'בארין: התחלתם ליישם.

אמיר אוחנה: לאחר מכן היועץ המשפטי לוועדה יקריא את החוק בכללותו.

קארין אלהרר: - - -

אמיר אוחנה: עשינו רביזיה על פטור מחובת הנחה.

אמיר אוחנה: לעניין "על-פיו" – כמובן, לא הייתה לנו בעיה להוסיף את המילה "על-פיו".

אמיר אוחנה: אנחנו לא רואים בזה עניין מהותי.

אמיר אוחנה: אבל מכיוון שהמשמעות הייתה 800 הסתייגויות, וכנראה טרפוד של החוק אז הסרנו את העניין הזה.

אמיר אוחנה: אבל אין מניעה שבמושב הבא נעשה תיקון כזה.

אמיר אוחנה: יושב-ראש הקואליציה רוצה לומר מספר מילים, אז בבקשה.

דוד אמסלם: כפי שאמרת, אדוני היושב-ראש, היות שמבחינתנו במהות לא הייתה בעיה להוסיף, וזה לא משנה תחבירית את העניין – היות שהחברים כאן שאני מאוד מכבד מבקשים את זה אז אני מתחייב לעשות את התיקון הזה במושב הבא.

אחמד טיבי: איזה תיקון?

אמיר אוחנה: להוסיף "על-פיו".

אחמד טיבי: אפשר להשמיט את כל הסעיף ולהשאיר את המילה "על-פיו"?

דוד אמסלם: נשקול את העניין בשלושת החודשים וחצי הבאים.

אמיר אוחנה: אדוני היועץ המשפטי, בבקשה.

יוסף ג'בארין: למה אתם מחייכים?

יוסף ג'בארין: זה בדיוק מה שהצענו.

איילת נחמיאס ורבין: - - -

אמיר אוחנה: סליחה, לא.

אמיר אוחנה: שלילי.

איילת נחמיאס ורבין: אמיר, זה לא בסדר.

אורי מקלב: אני רוצה להגיד את הדברים בצורה בהירה יותר.

אורי מקלב: בחוק היסוד בסעיף 10 מלכתחילה היה כתוב רק "על-פי חוק".

אורי מקלב: לא הוסיפו "על-פיו".

אורי מקלב: כל הנושא הזה הועלה אחרי שהיו תיקונים לפני כמה ימים בסעיף 4 ושינו בקשר לנושא השפה הערבית ושם הוסיפו "על-פי חוק".

אורי מקלב: נוצרה אי-סימטריה.

אורי מקלב: מכוח זה ביקשנו שתהיה סימטריה.

אורי מקלב: היו כאלה שאמרו אז כבר לעשות הכול "על-פי חוק", ויש כאלה שאמרו, תוסיף "על-פיו" כדי שתהיה סימטריה.

אמיר אוחנה: אמת.

אורי מקלב: אנחנו קיבלנו ייעוץ משפטי סותר באופן קוטבי איך לתקן את זה – האם להשאיר "על-פי חוק" כמו שהיה לכתחילה – וכשהיה סעיף 10 באמת עמדנו על כך שזה יהיה רק "על פי חוק".

אורי מקלב: בסופו של דבר הייעוץ המשפטי בהתייעצות עם משרד המשפטים אמר שעדיף להוסיף "על-פיו", והם לא רואים נפקא מינא אבל אם מישהו יטען שחוק העזר לא נמצא ב"על-פיו" זה נותן מענה.

אמיר אוחנה: אבל הוסבר לנו שכן.

אורי מקלב: כשמשכו את הסתייגויות דיבור מלכתחילה רצינו כך.

אורי מקלב: יש לנו ייעוץ משפטי.

אורי מקלב: אני מבין שזה נאמר פה, אבל לא רק הייעוץ המשפטי נאמר פה.

אורי מקלב: המשמעות היא שגם היום בשמירת השבת כשמחוקקים חוקי עזר על פתיחת חנויות שגם כשמחוקקים חוקי עזר על פתיחת חנויות אנחנו תמיד - - - בחקיקה הראשית.

אורי מקלב: שם זה נותן הגנה יותר גדולה.

אורי מקלב: וגם היום חוק היסוד אומר, יום המנוחה.

אורי מקלב: כל חוקי העזר שנעשים היום מכרסמים ובאים למעט את החוק הראשי שנותן מנוחה, ואומרים, אנחנו רוצים לפתוח ולפתוח.

אורי מקלב: החוק הזה מחזק את השבת.

אורי מקלב: כשאין "או על-פיו", הפירוש הוא שרק החקיקה הראשית שהיא חוק היסוד שאומרת מנוחה היא יותר חזקה.

אורי מקלב: "על-פיו" זה אומר חקיקות משנה.

אחמד טיבי: איך אתה נותן לזה לעבור?

אחמד טיבי: אתם מפקירים את השבת.

אורי מקלב: אני - - - את המכתב הזה כמיותר.

אורי מקלב: אבל תצטרך את זה.

אורי מקלב: אני לא חושב שנצטרך להשתמש במכתב.

אורי מקלב: אנחנו בגישה אחרת בכל העניין.

דוד אמסלם: היה לי חבר שתמיד אמר – צוות תהילים לא מזיק.

אמיר אוחנה: אנחנו עוברים להקראה.

אמיר אוחנה: יש טענת - -

קארין אלהרר: יש טענת נושא חדש.

אמיר אוחנה: שמעתי.

אמיר אוחנה: יש טענת נושא חדש.

אמיר אוחנה: אני כבר אומר – אם יש לעוד מישהו טענות נושא חדש זה המקום.

אמיר אוחנה: אנחנו נקיים את זה בוועדת הכנסת.

אמיר אוחנה: היועץ המשפטי יקריא.

אחמד טיבי: נושא חדש של יש עתיד ושלנו.

אמיר אוחנה: של יש עתיד והרשימה המשותפת.

אמיר אוחנה: מאה אחוז.

קארין אלהרר: אפשר להגיד על מה?

אמיר אוחנה: לא.

אמיר אוחנה: בוועדת הכנסת תגידו על מה.

אחמד טיבי: היא חייבת להגיד.

יוסף ג'בארין: הגזמת.

יוסף ג'בארין: לא נגיד על מה?

אמיר אוחנה: ועדת הכנסת מחליטה בעניין הזה.

אחמד טיבי: הכותרת.

אמיר אוחנה: בבקשה, הכותרת.

קארין אלהרר: תודה רבה, יושב-הראש.

קארין אלהרר: אני מבקשת לקרוא נושא חדש בסעיף 1(ב).

קארין אלהרר: הוספה המילה "הדתית".

קארין אלהרר: זה נושא חדש לגמרי.

קארין אלהרר: הוא לא היה קודם.

יעל גרמן: "הדתית"?

קארין אלהרר: "יממש את זכותו הטבעית התרבותית וההיסטורית להגדרה עצמית".

קארין אלהרר: המילה "דתית" הייתה תיקון בקואליציה, ובעיניי אין מקום להדתה, בטח לא בחוק יסוד.

קארין אלהרר: מכל מקום אנחנו סבורים שמדובר בנושא חדש אמיתי שלא דובר בו קודם ולכן זאת טענתנו.

אמיר אוחנה: תודה, גברתי.

אמיר אוחנה: זה יידון בוועדת הכנסת.

ניסן סלומינסקי: אני רוצה לשאול.

ניסן סלומינסקי: גור, יכול להיות שאני מתבלבל בוועדות – כשהגשנו נושא חדש על כל הדברים החדשים שהוסיפו זה לא היה בוועדה הזאת?

קארין אלהרר: לא, לא.

קארין אלהרר: בדקנו.

ניסן סלומינסקי: רגע, דקה.

ניסן סלומינסקי: זה היה בוועדה השנייה?

אמיר אוחנה: אנחנו כרגע ממצים את הנושאים החדשים.

אמיר אוחנה: חבר הכנסת סלומינסקי הצטרף.

אמיר אוחנה: חברת הכנסת אלהרר וחבר הכנסת טיבי מיד יסבירו.

אמיר אוחנה: אנחנו ממצים את כל הנושא של הנושאים החדשים.

אמיר אוחנה: אם יש עוד מישהו שיש לו טענה לנושא חדש - -

קארין אלהרר: - - - על מה?

קארין אלהרר: אין דבר כזה.

אחמד טיבי: אדוני היושב-ראש, מה שניסן אמר לא תקנוני.

קארין אלהרר: לא, זה ממש לא לעניין.

אחמד טיבי: מה זה, אני מגיש לכל הדברים החדשים?

אחמד טיבי: על מה?

קארין אלהרר: מה זה?

גור בליי: זה עכשיו ממצה.

אמיר אוחנה: אז מי שיש לו טענה קונקרטית, בבקשה, חבר הכנסת טיבי.

אחמד טיבי: מדובר בנושא חדש.

אחמד טיבי: מה הנושא החדש?

אחמד טיבי: המשחק במילים "על-פיו".

אחמד טיבי: פעם מכניסים ואז מגישים מאות הסתייגויות.

אחמד טיבי: מוציאים את ההסתייגות בלי לתאם עם חברי הוועדה ואז שומעים התחייבות שיתקנו את החוק אחרי כמה חודשים.

אחמד טיבי: זה נושא חדש פרופר.

אחמד טיבי: אני רואה שחברי הכנסת החרדים לא נמצאים כאן.

אחמד טיבי: הביטוי "על-פיו" נמצא בסעיף 4 - -

יואב בן צור: למה אתה אומר שלא נמצאים?

אחמד טיבי: סליחה.

אחמד טיבי: חשוב - - - חבר הכנסת בן-צור, ידידי - -

גור בליי: חבר הכנסת טיבי, אני מצטער לקטוע אותך, אבל רק מה שמוסיפים לחוק.

אחמד טיבי: סעיף 4 זה על השפה הערבית.

אחמד טיבי: זה סעיף שלנו, של הערבים – פוגע בנו.

אחמד טיבי: הוסיפו "על-פיו" שם ואז גורעים ממעמד שעות המנוחה בשבת מחוקי יסוד לחוקי עזר.

אחמד טיבי: אחר כך אמרו, נשווה ונאזן בסעיף 10, ובסוף הוציאו הכול.

אחמד טיבי: אין ספק שדופקים את החרדים בסעיף של הערבים.

אחמד טיבי: אתה לא אמור להשקיף.

אחמד טיבי: אי אפשר לעבור על זה לסדר השבת או לסדר היום.

אחמד טיבי: תודה רבה.

קארין אלהרר: אני מבקשת - -

גור בליי: חבר הכנסת טיבי, מה הבקשה?

גור בליי: על איזה סעיף?

אחמד טיבי: אין חדש מזה.

אחמד טיבי: כל המשחק הזה ב"על-פיו" זה חדש.

יוסף ג'בארין: זה בהנחה שהורדתם "על-פיו"?

גור בליי: הורדנו, ברור.

אחמד טיבי: עצם ההורדה משנה את סעיף 4 כולו.

אחמד טיבי: מהותית סעיף 4 משתנה.

אחמד טיבי: אני מציע להוריד את כל סעיף 4 ולהשאיר "על-פיו" בלבד.

יוסף ג'בארין: אתם הורדתם "על-פיו" בסעיף 4.

גור בליי: אבל סעיף 4(ב) כבר נדון.

אחמד טיבי: זה משנה מהותית את המשמעות אם אתם מורידים את הסעיף.

אחמד טיבי: משנה או לא משנה, איילת?

אחמד טיבי: הנה.

גור בליי: אבל טענת נושא חדש בסעיף 4(ב) כבר הועלתה ונדונה.

יוסף ג'בארין: - - - זה נושא חדש.

יוסף ג'בארין: אי אפשר להגיד שזה נוסח שהיה - - -

קארין אלהרר: - - -

אמיר אוחנה: גברתי, את קיבלת את רשות הדיבור.

אמיר אוחנה: אני לא נותן רשות דיבור פעם שנייה.

קארין אלהרר: לא, אבל רגע - -

אמיר אוחנה: קארין, אי אפשר פעם שנייה ואחרי זה שלישית ואחרי זה רביעית.

קארין אלהרר: אבל זה לא פעם שנייה.

קארין אלהרר: זה מתייחס למה שאמר חבר הכנסת ניסן סלומינסקי.

קארין אלהרר: אני לא מקבלת טענה כללית שאומרת נושא חדש - -

ניסן סלומינסקי: לא כללית.

אחמד טיבי: אתה כבר הספקת לעשות את התרגיל הזה פעם.

קארין אלהרר: - - אני רוצה לדעת על מה אתם - - -

אמיר אוחנה: אז הוא יגיד.

ניסן סלומינסקי: עכשיו אומרים לך בדיוק.

יעל גרמן: יש נושא חדש.

אמיר אוחנה: לחברת הכנסת גרמן יש טענת נושא חדש.

אמיר אוחנה: את נימקת והסברת.

קארין אלהרר: אבל באותו עניין אני רוצה להבין, אם אני מעלה טענת נושא חדש, והיועץ המשפטי סבור שאכן יש נושא חדש האם מותר לי להגיש הסתייגויות לנושא החדש?

אמיר אוחנה: מאה אחוז.

אמיר אוחנה: חבר הכנסת יוסף ג'בארין, בבקשה.

יוסף ג'בארין: אני חוזר ומדגיש.

יוסף ג'בארין: זה שהתייחסנו לסעיף הקודם לפני שהיה "על-פיו" זה עדיין לא אומר שאם אתה מוסיף את זה ועוד פעם מבטל שאני חוזר אחורה.

יוסף ג'בארין: זה שינוי.

אמיר אוחנה: מאה אחוז.

אמיר אוחנה: חברת הכנסת קורן.

יוסף ג'בארין: לא סיימתי.

יעל גרמן: ואני אפילו לא התחלתי לדבר.

אמיר אוחנה: נכון, סליחה.

אמיר אוחנה: חברת הכנסת גרמן ואז נורית.

יוסף ג'בארין: לגבי סעיף 10 – נציג היועץ המשפטי אמר שזה הבדלי נוסח.

יוסף ג'בארין: אני חושב שבכל זאת יש הבדל בין להגיד "הזכות לקיים" לבין "זכות לקיים".

יעל גרמן: יפה.

יוסף ג'בארין: זאת החלשה של הניסוח.

אמיר אוחנה: תודה.

אמיר אוחנה: חברת הכנסת גרמן, בבקשה.

יעל גרמן: כיוונתי לדעת גדולים, יוסף.

יעל גרמן: אני מודה שככל שאני מעיינת לא שמתי לב שאכן מחקו את ה-ה' והוסיפו - -

אחמד טיבי: וואוו.

יעל גרמן: אחמד, יש פה באמת משמעות.

יעל גרמן: הרי הם באמת חושבים על כל פרט.

יעל גרמן: יש הבדל בין "שבת ומועדי ישראל הם ימי מנוחה הקבועים במדינה" - -

אמיר אוחנה: תודה, גברתי.

אמיר אוחנה: הטענה נשמעה.

אחמד טיבי: תן לה להסביר.

יעל גרמן: זה לא נאה שאתה סותם לי את הפה.

אמיר אוחנה: אני מצטער.

אמיר אוחנה: ביקשתי דקה.

יעל גרמן: אני לא סיימתי את הדקה.

יעל גרמן: למי שאינם יהודים זכות לקיים "ימי מנוחה" או למי שאינם יהודים זכות לקיים את "ימי המנוחה".

יעל גרמן: יש פה הבדל, ואני מבקשת נושא חדש.

אמיר אוחנה: תודה, גברתי.

אמיר אוחנה: חברת הכנסת קורן, בבקשה.

נורית קורן: אני רוצה להדגיש את הדברים בעניין נושא חדש.

נורית קורן: בסעיף 1(ב) אנחנו מכניסים את המילה "דתית" - -

קארין אלהרר: זה כבר - - -

נורית קורן: אני יודעת.

נורית קורן: אני רק מציינת אותם.

איילת נחמיאס ורבין: את מצטרפת לנושא החדש?

איילת נחמיאס ורבין: בקיעים בקואליציה.

נורית קורן: בסעיף 4(ב) "לשפה הערבית מעמד מיוחד במדינה.

נורית קורן: הסדרת השימוש בשפה הערבית במוסדות ממלכתיים או בפניהם תהיה בחוק"; ב-4(ג) צריך להוסיף: "שניתן בפועל לשפה הערבית לפני תחילתו של חוק יסוד"; וב-6(ב) "המדינה תפעל בתפוצות לשימור הזיקה" – המילה "בתפוצות".

יוסף ג'בארין: היא בעצם עוברת על כל השינויים.

נורית קורן: סעיף 7 – התיישבות יהודית - -

גור בליי: סעיף 7 כבר נדון.

נורית קורן: סעיף 9 – "יום העצמאות הוא יום החג הלאומי הרשמי של מדינת ישראל".

נורית קורן: סעיף 10 – "הזכות לקיים את ימי המנוחה".

אמיר אוחנה: כבר הוגש.

נורית קורן: סעיף 11 – נמחק כל הסעיף.

אמיר אוחנה: כל טענות הנושא החדש יישמעו ב-8:30 בוועדת הכנסת.

אמיר אוחנה: ועדת הכנסת תוציא זימון.

אמיר אוחנה: היועץ המשפטי יקריא כרגע את החוק.

אמיר אוחנה: מיד לאחר שנסיים בוועדת הכנסת נחזור לכאן ונצביע על החוק בקריאה שנייה ושלישית.

אמיר אוחנה: בבקשה.

גור בליי: חוק-יסוד: ישראל – מדינת הלאום של העם היהודי

אמיר אוחנה: תודה, רבותיי.

אמיר אוחנה: ב-8:30 בוועדת הכנסת בעניין נושאים חדשים.

אמיר אוחנה: אני נועל את הישיבה.